AIŠKINAMASIS RAŠTAS

Dėl Molėtų rajono savivaldybės tarybos 2020 m. rugsėjo 24 d. sprendimo Nr. B1-251 „Dėl savivaldybės turto perdavimo viešajai įstaigai Molėtų rajono greitosios medicinos pagalbos centrui pagal patikėjimo sutartį“ pripažinimo netekusiu galios ir turto perdavimo patikėjimo teise

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pripažinti netekusiu galios Molėtų rajono savivaldybės tarybos 2020 m. rugsėjo 24 d. sprendimą Nr. B1-251 „Dėl savivaldybės turto perdavimo viešajai įstaigai Molėtų rajono greitosios medicinos pagalbos centrui pagal patikėjimo sutartį“ (toliau - Sprendimas) ir turtą perduoti Molėtų rajono savivaldybės administracijai patikėjimo teise valdyti ir naudoti ir disponuoti juo.

1. Siūlomos teisinio reguliavimo nuostatos:

 Šiuo sprendimu teisinio reguliavimo nuostatos nenustatomos.

1. Laukiami rezultatai:

Sprendimas bus pripažintas netekusiu galios, o turtas perduotas Molėtų rajono savivaldybės administracijai patikėjimo teise valdyti, naudoti ir disponuoti juo.

1. Lėšų poreikis ir jų šaltiniai:

 Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Vadovaujantis Molėtų rajono savivaldybės tarybos 2020 m. rugsėjo 24 d. sprendimu Nr. B1-251 „Dėl savivaldybės turto perdavimo viešajai įstaigai Molėtų rajono greitosios medicinos pagalbos centrui pagal patikėjimo sutartį“ viešajai įstaigai Molėtų rajono greitosios medicinos pagalbos centro funkcijoms vykdyti buvo perduotas turtas pagal patikėjimo sutartį.

2022 m. birželio 21 d. Savivaldybei gavus iš Lietuvos Respublikos sveikatos apsaugos ministerijos (toliau - Sveikatos ministerija) raštą Nr. (10.1.1.2E-421)10-2915 „Dėl sprendimų priėmimo“, kuriame nurodoma, kad bus centralizuojama greitosios medicinos pagalbos paslaugas teikiančių įstaigų sistema nuo 2023 m. liepos 1 d. apjungiant į viešąją įstaigą Greitosios medicinos pagalbos tarnybą, Molėtų rajono savivaldybės taryba 2022 m. rugsėjo 29 d. sprendimu Nr. B1-185 “Dėl Molėtų rajono savivaldybės viešosios įstaigos Molėtų rajono greitosios medicinos pagalbos centro dalininkės (savininkės) turtinių ir neturtinių teisių ir turto perdavimo valstybės nuosavybėn” sutiko perduoti valstybės nuosavybėn Molėtų rajono savivaldybės viešosios įstaigos Molėtų rajono greitosios medicinos pagalbos centro dalininkės (savininkės) turtines ir neturtines teises ir pareigas.

Vadovaudamiesi Lietuvos Respublikos Vyriausybės 2022 m. gruodžio 21 d. nutarimo Nr. 1271 „Dėl savivaldybių turtinių ir neturtinių teisių ir pareigų perėmimo valstybės nuosavybėn ir sutikimo reorganizuoti viešąją įstaigą Panevėžio miesto greitosios medicinos pagalbos stotį, viešąją įstaigą Marijampolės greitosios medicinos pagalbos stotį, viešąją įstaigą Mažeikių greitosios medicinos pagalbos centrą, viešąją įstaigą Plungės rajono greitosios medicinos pagalbą, viešąją įstaigą Kaišiadorių greitosios medicinos pagalbos stotį, viešąją įstaigą Raseinių rajono greitosios medicinos pagalbos stotį, viešąją įstaigą Akmenės rajono greitosios medicinos pagalbos centrą, viešąją įstaigą Kauno rajono greitosios medicinos pagalbos stotį, viešąją įstaigą Šiaulių greitosios medicinos pagalbos stotį, viešąją įstaigą Radviliškio rajono greitosios medicinos pagalbos centrą, viešąją įstaigą Molėtų rajono greitosios medicinos pagalbos centrą, viešąją įstaigą Klaipėdos greitosios medicininės pagalbos stotį, viešąją įstaigą Jonavos greitosios medicinos pagalbos stotį, viešąją įstaigą Alytaus rajono savivaldybės greitosios medicinos pagalbos stotį, viešąją įstaigą Greitosios medicinos pagalbos stotį“ 1.13 papunkčiu, 2022 m. gruodžio 27 d. perdavimo ir priėmimo aktu Nr. 3-2 Molėtų rajono savivaldybė perdavė Lietuvos Respublikos sveikatos apsaugos ministerijai Molėtų rajono savivaldybės, kaip viešosios įstaigos Molėtų rajono greitosios medicinos pagalbos centro savininkės, turtines ir neturtines teises ir pareigas. Todėl paruoštas sprendimas dėl patikėjimo sutarties nutraukimo.